Celebrities that look like matresses - Retecool
7 april 2014 - 14:40
VORIGE HEERSPOSTHollandse Hits Maandag – John Enter
VOLGENDE HEERSPOSTWe gaan weer eens allemaal dood! Man bel vrou, kort daarna is hy in ongeluk dood | Netwerk24
Deur Roshe Taka 15 Maart 2019 12:50
“Hy het my nog vanoggend om 05:30 gebel. Hy bel my elke oggend wakker. Kort daarna het die ongeluk gebeur,” sê Petrie Steyn, wie se man, Johan, Vrydagoggend in ’n motorongeluk op die N7 dood is.
Johan Steyn (50) en sy vrou, Petrie. Foto: Facebook
Johan Steyn (50) is Vrydagoggend dood in ’n ongeluk op die N7 by Malmesbury. Foto: Verskaf deur Petrie Steyn
Johan Steyn (50) van Moorreesburg is net ná 06:00 dood op die N7 naby die gholfbaan aan die buitewyke van Malmesbury.
Steyn se bakkie het die agterkant van ’n vragmotor getref, sê Kenny Africa, Wes-Kaapse verkeershoof.
Hy was alleen in die bakkie en op pad werk toe. Hy het as toesighouer by Unitrans in Malmesbury gewerk.
“Hy was ’n wonderlike mens en hy was my alles.
"Ek weet nie hoe ek sonder hom gaan klaarkom nie. Dit is ’n geweldige skok,” sê Petrie.
Sy het haar na die ongelukstoneel gehaas nadat die polisie haar daarvan in kennis gestel het.
“Ek kan nie glo dat dit gebeur het nie. Dit is net verskriklik,” sê Petrie.
“Hy was reeds toegegooi, maar ek het na sy gesig gekyk. Ek het ook na die bakkie gekyk. ’n Mens sal verwag dat hy vermink sou wees as ’n mens na die toestand van die bakkie kyk, maar hy het baie mooi gelyk. Die Here het sy gesig mooi gehou.”
Hul twee seuns, Pienaar (31) en André (27), was Vrydag van die Oos-Kaap af op pad na Moorreesburg nadat hulle van die ongeluk in kennis gestel is.
Vriende en kennisse van Steyn het Vrydag kort ná die ongeluk hul simpatie en meegevoel op Facebook uitgespreek.
Die ongelukstoneel op die N7 by Malmesbury waar Johan Steyn Vrydag dood is. Foto: Verskaf deur Kenny Africa
Meer oor: Moorreesburg | Ongeluk | Padsterfte